नयी दिल्ली। दिल्ली राष्ट्रमंडल खेलों की स्वर्ण पदक विजेता पहलवान गीता फोगाट ने संकल्प लिया है कि वह दो बच्चों को ही जन्म देंगीं। हरियाणा की गीता ने अपने पति पवन कुमार के साथ सोमवार को यहां टैक्सपेयर्स एसोसिएशन ऑफ इण्डिया के कार्यक्रम में शपथ लेते हुए कहा मैं अपने पति पवन के साथ दो बच्चों को जन्म देने का संकल्प लेती हूं। इस कार्यक्रम में इस बात पर जोर दिया गया कि देश में बढ़ती समस्याओं की जड़ लगातार बढ़ती जा रही आबादी है और इस पर नियंत्रण लगाने की सख्त जरूरत है।